tomron87/hebrew-wikipedia-sentences-corpus huggingface dataset:
+שנהסרטתפקידהערות2013Heart of Danceקולבי2016הילדברהאמס2017Devil in the DarkבראדליThe Humanity Bureauנואה קרוס בצעירותו2018גורד שחקיםהבן של ריי2019Zג'ושועPuppet Killerג'יימי הצעיר2020Writing Kimג'ייק2022דוקטור סטריינג' בממדי הטירוףטומי מקסימוף2023המארוולסטומי מקסימוףThe Boy in the Woodsמקס2025ShamanאליוטTBA13 Stepsקיילום
ג'ייד אריאנה ג'נטייל הידועה יותר בשם הבמה שלה, ג'זמין ניקס היא מתאבקת אמריקאית ושחקנית כדורגל לשעבר, המופיעה בארגון ההיאבקות WWE, בתוכנית NXT, שבו היא חלק מקבוצת Fatal Influence.
ג'ייד אריאנה ג'נטיל נולדה ב-28 ביולי 1998 בבולדוינסוויל, ניו יורק.
ג'נטייל למדה באוניברסיטת מערב וירג'יניה, שם סיימה תואר ראשון בניהול שרשרת אספקה גלובלית.
בנוסף ללימודים, שיחקה גם כדורגל במסגרת תוכנית הספורט של האוניברסיטה, ובהמשך שיחקה כחלוצה בקבוצת הכדורגל האיסלנדית UMF אפטיורלדינג.
ב-10 בנובמבר 2022, ג'נטייל חתמה על חוזה ב-WWE כחלק מהמחזור החדש אשר גויס למתחם האימונים של הארגון, WWE Performance Center.
היא ערכה את הופעת הבכורה שלה בזירה ב-18 באוגוסט 2023 במסגרת אירוע חי, שבו היא חברה לאלקטרה לופז ולולה וייס בניצחונן על ג'ייסי ג'יין, ג'יידה פארקר וקיאנה ג'יימס.
בינואר 2024, תחת שם הבמה ג'זמין ניקס, היא החלה להופיע כ"סטודנטית" באוניברסיטת צ'ייס, כאשר התיידדה עם הסטודנטית ג'ייסי ג'יין.
ב-20 בפברואר בפרק של התוכנית NXT, ניקס ביחד עם תיאה הייל ליוו את ג'יין לקרב שלה, כשבמהלכו ניקס השתמשה בהסחות דעת לא חוקיות כדי לעזור לג'יין לנצח, דבר שקומם את הייל והפך את ניקס רשמית לדמות הרעה.
בשבועות שבאו לאחר מכן, המשיכו ניקס וג'יין ללעוג להייל ולקראו לה "לוזרית", דבר שהוביל לאיבוד עשתונותיה של הייל ולעימות איתן ב-12 במרץ.
שבוע לאחר מכן, ניקס וג'יין בגדו באוניברסיטת צ'ייס וגרמו להפסדו של ריילי אוסבורן בקרב על אליפות גביע המורשת של NXT נגד דרו גולאק מקבוצת No Quarter Catch Crew.
ב-26 במרץ בפרק של התוכנית NXT, רשמה ניקס את קרב הבכורה הטלוויזיוני שלה בזירה בהפסד מול תיאה הייל.
ב-30 באפריל, בשבוע השני של פרק הספיישל 'Spring Breakin, הייל ניצחה את ג'ייסי ג'יין בקרב שבו שברה ג'יין את אפה בפציעה אמיתית.
ב-14 במאי, ניקס תקפה את הייל לאחר הקרב שלה מול פאלון הנלי, כשנשבעה לנקום בה על הפציעה שגרמה לג'יין.
ב-4 ביוני, ניקס גברה על הייל ובכך השיגה את ניצחונה הראשון בקרב יחידים.
ב-9 ביולי, ניקס וג'יין יצרו ברית עם פאלון הנלי בקו עלילה שלפיה יצאו נגד מתאבקות חדשות שמקבלות הזדמנויות רבות מדי במותג.
למרות שניקס עצמה נחשבה לאחת חדשה, היא קיבלה פטור מיוחד מג'יין ומהנלי, והשלישייה כינתה את עצמן בשם Fatal Influence (שפירושו: "השפעה קטלנית").
ב-30 ביולי, בשבוע הראשון של פרק הספיישל NXT: The Great American Bash, הופיעה הקבוצה לראשונה יחדיו בזירה ורשמו ניצחון על כרמן פטרוביץ', לולה וייס וסול רוקה.
באירוע NXT Halloween Havoc, שנערך ב-27 באוקטובר, הגנה קלאני ג'ורדן על אליפות צפון אמריקה לנשים של NXT מול כל שלוש חברות Fatal Influence בקרב גאונטלט, כאשר ניקס הייתה המתמודדת הראשונה, אך לבסוף הנלי היא זו שניצחה את ג'ורדן וזכתה באליפות.
לאחר מכן, פתחה קבוצתה של ניקס בפיוד מול טייטום פקסלי, ג'יג'י דולין ושוטצי, כשב-7 בינואר 2025 במסגרת פרק הספיישל NXT: New Year's Evil, שתי הקבוצות התמודדו זו מול זו בקרב שלוש נגד שלוש, בו קבוצת Fatal Influence.
בשלהי חודש מאי, דווח כי ניקס הוצאה מהפעילות מסיבה שאינה פורסמה.
ג'טיאה סנגסד (בבנגלית: জাতীয় সংসদ) הוא הפרלמנט הלאומי של בנגלדש, הוא מכיל 350 מושבים, כולל 50 מושבים השמורים אך ורק לנשים.
הבחירות לפרלמנט נערכות אחת לחמש שנים, אלא אם כן הפרלמנט פוזר מוקדם יותר על ידי נשיא בנגלדש.
מנהיג המפלגה (או ברית המפלגות) המחזיק ברוב המושבים הופך לראש ממשלת בנגלדש.
נשיא בנגלדש, ראש המדינה הטקסי, נבחר על ידי הפרלמנט.
מאז הבחירות הכלליות בדצמבר 2008, מפלגת הרוב היא הליגה האוואמית, בהנהגת ראש הממשלה שייח חסינה, שהתפטרה באוגוסט 2024.
האספה המכוננת של בנגלדש הוקמה ב-10 באפריל 1972 לאחר מלחמת העצמאות של בנגלדש כדי להכין דמוקרטית והיא שימשה כפרלמנט הראשון.
האספה אישרה את החוקה ב-4 בנובמבר 1972, היא נכנסה לתוקף ב-16 בדצמבר והאספה המכוננת הפכה לפרלמנט הזמני של בנגלדש עד לבחירות הראשונות תחת החוקה החדשה שהתקיימו ב-1973.
עד 10 ביולי 1981, האספה המכוננת והפרלמנט הראשון והשני קיימו את ישיבותיהם בבניין שבו שוכן כיום משרד ראש הממשלה ואשר מכונה לעיתים קרובות סנגסד בהאבאן (בית הפרלמנט הישן).
טקס הפתיחה של בית הפרלמנט הנוכחי נערך ב-15 בפברואר 1982. המושב האחרון של הפרלמנט השני נערך בבית החדש ב-15 בפברואר 1982.
על פי החוקה, יש בפרלמנט 350 חברים, מהם 300 נבחרים בבחירות כלליות והם מייצגים 64 מחוזות בחירה פרלמנטריים ו-50 מושבים השמורים לנשים.
מחוזות הבחירה מסודרים כך שיתאימו למחוזות בנגלדש, והם עצמם מחולקים לפי פרופורציה של כמות האוכלוסייה.
המספרים עשויים לנוע בין שניים לעשרים חברים בכל מחוז, כשהמחוז עצמו מחולק ליחידות בחירה.
המושבים מסומנים בשם המחוז עם סיומת מספר של יחידת הבחירה (למשל, Panchagarh-1 או Jessore-6).
כל יחידה כזו מיוצגת על ידי חבר פרלמנט יחיד, והוא נבחר על ידי שיטת הצבעה ראשונה זוכה.
סעיף 66 לחוקה הופך את החברות פתוחה לכל אזרח בבנגלדש מעל גיל 25. אזרחות כפולה אפשרית לאזרחים בבנגלדש, אך לא לחברי פרלמנט.
מי שישב שנתיים ומעלה במאסר לא יכול להיבחר, אלא אם כן הוא סיים לרצות את תקופת מאסרו חמש שנים לפני מועד הבחירות הכלליות.
החברים נבחרים בהצבעה ישירה במחוזות הבחירה שלהם.
מי שזוכה במספר הקולות הרב ביותר, ללא קשר לשיעור ההצבעה, מנצח בבחירות.
חברי הפרלמנט נבחרים לתקופה של חמש שנים, כאשר הפרלמנט כולו מתפזר חמש שנים לאחר ההשבעה.
חברים יכולים להיבחר מחדש ללא הגבלת כהונה.
הם עשויים להיות עצמאיים או קשורים למפלגה פוליטית.
סעיף 67 קובע כי חברים שנעדרו ללא חופשה במשך 90 ימי ישיבה רצופים יאבדו את חברותם.
כל אי בהירות בנוגע לחברות תיפתר על ידי ועדת הבחירות של בנגלדש.
סעיף 70 לחוקה אוסר על מעבר בין מפלגות.
חבר פרלמנט שעבר מפלגה מאבד את חברותו באופן מיידי.
תהליך כזה כולל התפטרות מהמפלגה הפוליטית שמינתה את החבר, הצבעה נגד המפלגה, או הימנעות מהצבעה, בין אם על ידי הימנעות או בהיעדרות ובניגוד להנחיית מצליף המפלגה.
המטרה העיקרית של האיסור היא למנוע מחברים להצטרף למפלגות אחרות למטרות אישיות או לגרום לחוסר נאמנות.
עם זאת, ההשפעות השליליות רחבות, כמו מניעת חברים מלהתבטא נגד מדיניות גרועה של מפלגתם או להצביע נגד מפלגתם על חקיקה, מה שמאלץ את החברים להסכים עם מנהיגי המפלגה שלהם ללא קשר לדעותיהם או לדעות הבוחרים שלהם.
סעיף 71 לחוקה מאפשר לאנשים זכאים להיות מועמדים ביותר ממחוז בחירה אחד.
עם זאת, אם הוא נבחר במספר מושבים, על החבר לפנות את כל המושבים מלבד מושב אחד.
בדרך כלל פוליטיקאים בולטים, במיוחד מנהיגי מפלגות, מתמודדים במספר מחוזות בחירה.
נשיא בנגלדש ממנה קבינט, כולל ראש הממשלה והשרים, מבין חברי הפרלמנט, כאשר ראש הממשלה ולפחות 90% מהשרים חייבים להיות חברי פרלמנט.
על הנשיא למנות ראש ממשלה אשר לדעתו המנומקת זוכה לאמון של רוב בית הנבחרים.
נשיא בנגלדש נבחר על ידי הפרלמנט באמצעות הצבעה גלויה.
הפרלמנט יכול גם להדיח את הנשיא ברוב של שני שלישים.
הפרלמנט יכול להקים כל ועדה פרלמנטרית קבועה כראות עיניו, כגון לצורך בחינת הצעות חוק, סקירת מדיניות הממשלה וכל נושא אחר בעל חשיבות ציבורית.
עם זאת, הכוח בפועל של הוועדות היה תמיד סמלי; גם הסמכות דה-יורה מעורפלת במיוחד לאחר שבית המשפט העליון פסק כי הוא אינו אחראי לזימונים מוועדות פרלמנטריות ועובדי ציבור בכירים מובאים לעיתים רחוקות בפני ועדות כדי לתת דין וחשבון על החלטות מנהל ציבוריות.
בפועל, הפרלמנט נחשב חותמת גומי מכיוון שחברי הפרלמנט אינם יכולים לעבור מפלגה, להצביע באופן חופשי או להעביר הצעות אי אמון בשל סעיף 70 לחוקה.
בבנגלדש, הפרלמנט בדרך כלל משקף את רצון הממשלה, ולא להפך כמו ברוב הדמוקרטיות הפרלמנטריות.
סעיף 78 לחוקה מעניק חסינות לנאומים, לפעולות ולהצבעות של חברי הפרלמנט בישיבות הפרלמנט, ולכן החברים אינם אחראים לפעולות כאלה בפני בתי המשפט.
לפרלמנט עצמו מוקנית הסמכות לספק שיפוי לכל מי שמשרת את האומה על פי סעיף 46.
הקבוצות הפרלמנטריות בג'טיאה סנגסד הן קבוצות של חברי פרלמנט המאורגנות במפלגה פוליטית או בקואליציה של מפלגות.
ההנהגה של כל קבוצה מורכבת ממנהיג מפלגה פרלמנטרי, סגן מנהיג, מצליפים וועדת עבודה פרלמנטרית.
גודלה של קבוצה קובע את היקף הייצוג שלה בוועדות המחוקקות, את משבצות הזמן המוקצבות לנאומים של חבריה, את מספר יושבי הראש של הוועדות שהיא יכולה להחזיק ואת ייצוגה בגופים הביצועיים של הפרלמנט.
התפקידים העיקריים הם: בקואליציה מנהיג הבית, המכהן בדרך כלל גם כראש הממשלה, וסגן המנהיג שמנהל את הפרלמנט באופן שוטף, וכמו גם ושישה מצליפים שאחראים על המשמעת המפלגתית.
באופוזיציה קיים מנהיג וסגן מנהיג וכן מצליף ראשי.
הגופים הביצועיים של הפרלמנט כוללים את יושב הראש, ועדת הבית ומזכירות הפרלמנט.
ועדת בית הנבחרים מורכבת מיושב ראש הפרלמנט, סגן יושב ראש והמצליפים.
כל מפלגה פוליטית גדולה ממנה מצליף שאחראי על המשמעת של המפלגה ועל התנהגות חבריה.
הוועדה היא מרכז התיאום, היא קובעת את סדר היום החקיקתי היומי ומקצה יושבי ראש ועדות על סמך גודלן של הקבוצות הפרלמנטריות.
מזכירות הפרלמנט, בראשות מזכיר בכיר מהשירות האדמיניסטרטיבי של בנגלדש, אחראית על היבטים כמו תיעוד הצבעות החברים, נאומים, ייעוץ לגבי פרוטוקולים, פקידות כללית, שידור ופעילויות מידע.
רוב עבודת החקיקה בפרלמנט נעשית בוועדות הקבועות, שמתקיימות ברובן ללא שינוי לאורך תקופת חקיקה אחת.
לפרלמנט מספר ועדות, עם מספר קטן של חברים שמונו לעסוק בנושאים או נושאים מסוימים.
ועדות המשרד (CoM) הן ועדות שהוקמו על פי תקנות הקבע של הפרלמנט.
מספר הוועדות מתקרב למספר משרדי הממשלה בבנגלדש בנושאים מקבילים (למשל, הגנה, חקלאות ועבודה).
נכון לפרלמנט העשירי הנוכחי, ישנן 50 ועדות קבועות.
חלוקת יושבי ראש הוועדות והיקף החברות בכל ועדה משקפים את הכוח היחסי של הסיעות הפרלמנטריות השונות בבית.
הפרלמנט שוכן ב הממוקם בבירה דאקה.
הבניין, שתוכנן על ידי האדריכל האמריקני לואי קאהן, הוא אחד ממתחמי החקיקה הגדולים בעולם, המשתרע על פני 81 דונם.
קאהן תכנן את כל מתחם ג'טיאה סנגסד, הכולל מדשאות, אגם ומגורים לחברי הפרלמנט.
המבנה המרכזי, שנמצא במרכז המתחם, מחולק לשלושה חלקים – הכיכר המרכזית, הכיכר הדרומית והכיכר הנשיאותית.
ספריית סנגסד או ספריית הפרלמנט טוענת שהיא המקיפה ביותר בבנגלדש, והיא מכילה למעלה מ-85,000 ספרים ודו"חות, דיונים פרלמנטריים, עיתונים ממשלתיים, כתבי עת, מגזינים ועיתונים.
הספרייה הוקמה בשנת 1972, לאחר הקמתה של האספה המכוננת.
הספרייה מנוהלת על ידי הספרן הפרלמנטרי, קצין סטטוטורי האחראי על הבקרה והניהול של המתקן, המדווח לסגן היו"ר ולוועדת הספרייה.
אף על פי שהספרייה פתוחה לציבור, רק חברי פרלמנט בהווה ובעבר, צוות המזכירות וחוקרים מורשים רשאים לבדוק ספרים וחומרים.
הטלוויזיה של סנגסד בנגלדש היא ערוץ טלוויזיה דיגיטלי בבנגלדש.
הערוץ משדר פעילות פרלמנטרית לאחר הקמתו על פי חוק השידור משנת 2011.
ג'זקזגן (בקזחית: Жезқазған; ברוסית: Жезказган) היא עיר במרכז קזחסטן ובירת מחוז אוליטאו.
על פי אומדן רשמי מתאריך 1 בינואר 2023, התגוררו בעיר 92,919 בני אדם.
ג'זקזגן ממוקמת ליד נהר , בלב .
העיר נמצאת ליד המרכז הגאוגרפי של קזחסטן.
יש בה אקלים צחיח קר למחצה.
הוא מתאפיין בקיץ חם וארוך במקצת, חורפים קרים מאוד ועונות מעבר קצרות מאוד.
הגשם יורד באופן תכוף, אך הוא לא כבד וכמות המשקעים החודשית מעולם לא הגיעה ל-100 מילימטרים.
הטמפרטורה הממוצעת נעה בין 24.4 מעלות צלזיוס ביולי ל-13 מעלות צלזיוס בינואר, בעוד שהטמפרטורה הקיצונית שנמדדה, נעה בין 43 מעלות צלזיוס ביוני 1988 ל-41.1 מעלות צלזיוס בפברואר 1951.
העיר הוקמה בשנת 1938 ככפר הפועלים קנגיר במטרה להוביל לניצול מרבצי הנחושת העשירים הסמוכים לה, ובשנת 1941 שונה שמה לג'זקזגן.
ב-1973 נבנה מתחם כרייה ומתכות גדול בדרום-מזרח כדי להתיך את הנחושת שעד אז נשלחה למקום אחר לעיבוד.
עפרות מתכת אחרות שנכרות ומעובדות באופן מקומי הן מנגן וברזל.
כמו כן, בשנת 1973 הפכה העיר למרכז המנהלי של מחוז ג'זקזגן שהוקם באותה שנה.
בשנת 1997 פורק המחוז והעיר חזרה להיות חלק ממחוז קראגנדי.
ב-16 במרץ 2022 הודיע נשיא קזחסטן קאסים-ג'ומארט טוקאייב כי ג'זקזגן תהפוך למרכז המנהלי של אזור אוליטאו החדש.
הצו נכנס לתוקף ב-8 ביוני 2022, והפך את ג'זקזגן למרכז המנהלי של האזור.
בתקופה הסובייטית, ג'זקזגן היה אתר של מחנה עבודה המוזכר בספרו של אלכסנדר סולז'ניצין ארכיפלג גולג, ובספרו של 'אמריקאי בגולאג'.
העיר היא המטה של קונגלומרט הנחושת , המהווה גם המעסיק העיקרי בעיר.
לחברה חברות בנות בסין, רוסיה ובריטניה והיא רשומה בבורסה של לונדון.
יש בעיר תחנת כוח עם כושר ייצור של 207 מגה-וואט וארובה ראשית בגובה 220 מטר.
לג'זקזגן יש קו רכבת לעיר המרכזית קראגנדי, הערים מחוברות ביניהן גם דרך הכביש האירופי E018. בנוסף, ג'זקזגן מחוברת לערים קזילאורדה ו דרך הכביש האירופי E123. בעיר יש גם שדה תעופה.
ב-1979, החללית סויוז 33 שהחזירה קוסמונאוטים מהחלל החיצון נחתה באזור הכפרי המרוחק והשטוח המקיף את ג'זקזגן.
לפי המסורת, כל קוסמונאוט נוטע עץ בשדרות סייפולין בג'זקזגן כדי לסמל את חזרתו הבטוחה מהחלל.
ב-11 באוקטובר 2018 נחתה סויוז MS-10 ליד ג'זקזגן לאחר כשל במהלך השיגור.
ירידת מפלס המים, איכות מי השתייה הירודה וזיהום האוויר פוגעים בבריאות התושבים.
המפעלים בג'זקזגן ממוקמים בדרום, במערב ובמזרח העיר.
באזור המפעלים ניתן למצוא ריכוז גבוה של רכיבים מזהמים באוויר והם גורמים לסבל לתושבים רבים באזור.
המפעלים ממוקמים קרוב מאוד לעיירה, מה שמפר תקנים בין-לאומיים לבריאות ולסביבה.
קיי - תיק פתוח הוא מותחן קונספירציה משנת 1991, המתיימר לספר את הסיפור האמיתי שמאחורי רציחתו של נשיא ארצות הברית ג'ון פ.
את הסרט ביים אוליבר סטון.
הסרט עוקב אחר החקירה שניהל התובע המחוזי בניו אורלינס, ג'ים גאריסון (המגולם על ידי קווין קוסטנר) וממזג בפלאשבק את תאוריות הקשר בנוגע לרצח, עם סרטים תיעודיים אשר צולמו בעת הרצח, ובמיוחד סרטו של הצלם החובב אברהם זפרודר.
בסרט JFK, כבמציאות, הגיש גאריסון כתב אישום כנגד איש עסקים מניו אורלינס בשם קליי שאו, באשמת שותפות בקשר לרצח הנשיא קנדי.
במרץ 1969, חבר מושבעים זיכה את שאו מההאשמות כנגדו לאחר כ-45 דקות של דיונים.
אנשי חבר המושבעים הצהירו לאחר מכן שהם האמינו כי הנשיא קנדי נרצח כתוצאה מקשר שנקשר כנגדו, אך לא היו מספיק ראיות לקשור דווקא את שאו לקשר זה.
על פי הסרט הנשיא קנדי נרצח בידי קבוצה שהתנגדה למדיניותו, ובמיוחד לסירובו לפלוש לקובה, כפי שהציע ה-CIA במטרה להפיל את משטרו הקומוניסטי של פידל קסטרו, ותוכניותיו להסיג את החיילים האמריקנים מווייטנאם (תוכנית שאכן החלה עם השבת 1,000 חיילים לארצות הברית זמן קצר לפני הרצח).
סטון מורה באצבע מאשימה אף לכיוון חברים ב-CIA, המאפיה, הממסד הצבאי-תעשייתי, השירות החשאי, ה-FBI, וסגן הנשיא לינדון ג'ונסון, כשותפים לרצח ולמזימת הטיוח שלאחריו.
סטון הצהיר כי סרטו הוא "עלילה בדיונית שנועדה לסתור את העלילה הבדיונית של דו"ח ועדת וורן".
(ועדת וורן קבעה כי לי הארווי אוסוואלד הוא שהתנקש בנשיא וכי עשה זאת לבדו).
בסרט JFK מככבים קווין קוסטנר, דונלד סאת'רלנד, קווין בייקון, טומי לי ג'ונס, סיסי ספייסק, לורי מטקאלף ושחקנים ידועים נוספים.
הסרט עובד על ידי סטון וזקרי סקלאר מספרו של גאריסון "בעקבות המתנקשים" ומספרו של ג'ים מארס "אש צולבת: הקשר לרצח קנדי".
סטון ביים את הסרט, ובמהלך הצילומים הוחזרה זירת הרצח, דילי פלאזה, בעיר דאלאס בטקסס לצורה המדויקת בה הייתה ב-22 בנובמבר 1963, היום שבו נרצח הנשיא.
JFK זכה בפרס האוסקר על הסינמטוגרפיה ועל העריכה, והיה מועמד לפרסים רבים נוספים.
באופן אירוני, ג'ים גאריסון האמיתי, המבקר החריף ביותר של ועדת וורן, שיחק בסרט את השופט ארל וורן.
כן הופיעו בסרט עדים נוספים לרצח האמיתי, בתפקידים קטנים.
מומחים רבים לנושא ייעצו לסטון במהלך הצילומים.
הסרט זכה לביקורות חיוביות והיה הצלחה כספית, כשגרף בקופות למעלה מ-205 מיליון דולר, בעת ההרצה הראשונית על המסכים.
עוד בעת שהיה הסרט בצילומים עלו שאלות באשר לדיוק ההיסטורי לו מסוגל סטון, הידוע כבמאי פוליטי ומניפולטיבי.
ואכן, לאחר יציאת הסרט למסכים הסתבר כי הסרט יומרני, יקר וארוך (שלוש שעות ו-9 דקות), אך התוצר הסופי שנוי במחלוקת.
סטון תכנן מראש את הסרט כסרט הסותר את קביעת ועדת וורן כי לי הארווי אוסוואלד היה היורה היחיד, וחיפש מקור לבסס עליו את עלילת הסרט.
מבין האפשרויות שעמדו לפניו הוא בחר לבסוף את ספרו של ג'ים גאריסון "בעקבות המתנקשים" ("In the trail of the assassions") כמקור לעלילת הסרט.
המשפט שניהל פרקליט המחוז של ניו אורלינס ג'ים גאריסון בשנת 1969 נגד איש העסקים קליי שאו באשמת מעורבות ברצח קנדי נסתיים בפיאסקו משפטי כשהנאשם זוכה זיכוי מוחלט.
לדעת רוב המבקרים הסרט הוא מרשים ומרתק, אך נעשתה בו מניפולציה באמצעות שימוש באחת התאוריות הזניחות יותר בעניין רצח הנשיא, זו של ג'ים גאריסון.
הביקורת החמורה יותר היא כי סטון עשה שימוש בעירוב של קטעים תיעודיים וקטעים מבוימים, באופן שיוצר גרסה ויזואלית בלתי ניתנת להפרדה, המציגה את האירועים מנקודת מבטו הסובייקטיבית (והמעוותת לדעת רבים) של סטון.
התגובה הציבורית שיצר הסרט הובילה לחקיקת חוק בקונגרס האמריקני שהקים את ועדת העיון מחדש ברשומות הנוגעות להתנקשות, אשר פעלה לחשוף רשומות שנשמרו בסוד על ידי גורמים ממשלתיים שונים, הוועדה פעלה בין השנים 1992 ל-1998.
ג'י ג'י אלין היה יוצר מוזיקת פאנק אשר שבר נורמות חברתיות רבות.
אלין נולד בשם ג'יזוס כרייסט אלין, וזכה לכינוי ג'י ג'י, כאשר אחיו מרל לא הצליח לבטא את שמו כהלכה.
עם כניסתו לבית הספר שינתה אמו את שמו לקווין מייקל.
אלין גדל ביערות ניו המפשייר שהיו סביבה תרבותית וחברותית ומקום מושלם לחיים שקטים ושלווים, אך בפועל חייהם של בני משפחת אלין היו אומללים.
עוד בהיותו ילד, ראה אלין פעמים רבות את אביו מכה ומשפיל באכזריות את אימו.
אלין ניסה להעלים את צעקות אמו בכך שניגן בתופים בעוצמה מאוד גבוהה שהייתה יותר מהנורמה המקובלת.
את להקתו הראשונה, Little Sister's Date ("הדייט של אחותי הקטנה"), הקים אלין יחד עם אחיו הגדול מרל.
הופעותיה של הלהקה היו פרובוקטיביות למדי, ובאחת מהן - הופעה שהתקיימה בבית ספרו של אלין, הוא עזב את מקומו על התופים והחל להשחית את תפאורת האולם למול עיניהם המשתוממות של חבריו לכיתה.
הלהקה Little Sister's Date התפרקה לאחר מכן, ולא ידוע על חומר מוקלט שלה.
עם פירוקה של הלהקה אלין החל לנגן בהרכבים מוזיקליים מזדמנים ופרובוקטיביים שנשאו שמות כגון "The Texas Nazis" ("הנאצים מטקסס), "The AIDS Brigade" ("בריגדת האיידס") ו"The Cedar Street Sluts" ("הזונות מרחוב הארזים").
הוא הקדיש את כל מרצו לפאנק רוק בכל ההרכבים (שרובם הוציאו אלבומים), הרוויח סכומים לא גבוהים ובזבז אותם על אלכוהול סמים וזנות שדירדרו את מצבו הבריאותי.
אלין איבד את שפיותו על הבמה מיום ליום והתנהגותו הייתה סופר-היפראקטיבית וקיצונית - הוא היה שובר על ראשו בקבוקי זכוכית, שר ורוקד בעודו מדמם וכמו כן הוא היה בוחר קורבן אקראי מהקהל ומכה אותו.
אי שפיותו הגיע לשיא בכך שעשה צרכים על הבמה ולאחר מכן אכל את צואתו.
ב-1989 תבעה אותו אישה על אונס ועינויים, בעוד שהוא התלונן שהיא עשתה לו אותו דבר.
לאחר שהשתחרר מהכלא, שב אלין להשתולל על הבמה ברמה קיצונית יותר.
הוא האמין בפתגם "Live Fast, Die Fast" ("תחיה מהר, תמות מהר") ותכנן להתאבד במהלך אחת מהופעותיו.
רצון זה לעולם לא התממש לאחר שקודם לכן הזריק לגופו מנת יתר של הרואין, לקה בכשל נשימתי ומת.
אחיו מרל ולהקתו החדשה Murder Junkies, מצאו את גופתו הנפוחה והדהויה של אלין והשתעשעו בה - הם ציירו עליה והצטלמו איתה בפוזות מוזרות.
לאחר משחקיהם הפרובוקטיביים של ה-Murder Junkies עם גופתו, הם קברו אותה כשבידו האחת של אלין מונח מיקרופון, בידו השנייה מונח בקבוק הבורבון האהוב על אלין ועל אשכיו החשופים מונח מגן אשכים שעליו כתוב "Eat me".
עד היום מעריציו של אלין חולקים לו כבוד אחרון, כשהם באים ועושים את צורכיהם על קברו (שעובר ניקיון באופן קבוע).
ג'ו כוח המחץ הוא סרט קולנוע אמריקאי משנת 2009 המבוסס על הזיכיון "ג'י.
ג'ו" (אשר כולל חוברות קומיקס, סדרות טלוויזיה מצוירות, צעצועים ומוצרים נלווים אחרים).
הסרט בוים על ידי , הופק על ידי לורנזו די בונאבנטורה ונכתב על ידי סטיורט בייטי, על בסיס תסריט משנת 1998 מאת ג'ון פול קיי.
בעת יציאתו לקולנוע בארצות הברית, הסרט קיבל תגובות מעורבות מצד המבקרים, אך זכה להכנסות גבוהות ביום פתיחתו.
מאסטר הנשק ג'יימס מקאלן יצר נשק המבוסס על ננוטכנולוגיה – ננובוטים שיכולים לבלוע כל חומר שאינו אורגני.
חברת הנשק שלו, M.A.R.S., מוכרת ארבעה ראשי נפץ לנאט"ו, ושני חיילים אמריקאים, דיוק וריפקורד, נשלחים להעביר אותם.
במהלך הדרך, השיירה שלהם מותקפת על ידי הברונית, אותה מזהה דיוק כארוסתו לשעבר, אנה לואיס, לפני שהם ניצלים בידי לוחמי יחידת G.I.
Joe: סקרלט, סנייק אייז, ברייקר והבי דיוטי.
הם מעבירים את ראשי הנפץ ל"הבור", בסיס הפיקוד של יחידת G.I.
Joe במצרים, שם הם פוגשים את מנהיג היחידה, הגנרל הוק.
הוק נוטל פיקוד על ראשי הנפץ ומשחרר את דיוק וריפקורד, אך לאחר שדיוק מגלה שהוא מכיר את הברונית, הוק מסכים לצרף אותם לצוות.
מתברר שמקאלן משתמש באותה טכנולוגיה כדי לבנות צבא של חיילים בעזרת מדען המכונה "הרופא".
הם מתכננים להשתמש בראשי הנפץ כדי לזרוע פחד עולמי ולכונן סדר עולמי חדש.
בעזרת מכשיר מעקב, מאתר מקאלן את בסיס ה-G.I.
Joe ושולח את סטורם שאדו והברונית להשיב את ראשי הנפץ, בסיועו של זארטן.
סטורם שאדו והברונית משיבים את ראשי הנפץ ומעבירים אותם לברון דה-קובריי, בעלה של הברונית, כדי שיחמש אותם במאיץ חלקיקים.
לאחר שהוא עושה זאת באי רצון, סטורם שאדו הורג אותו.
השניים עושים את דרכם לפריז, והג'ואים רודפים אחריהם, אך הם מספיקים לשגר אחד מהטילים.
הטיל פוגע במגדל אייפל ומשמיד אותו ואת האזור סביבו.
דיוק קופץ על מטוס הקוברה ומנטרל אותו, אך נלכד ונלקח לבסיסו של מקאלן שבקוטב הצפוני.
Joe מאתרת את הבסיס הסודי וממריאה לשם בזמן שמקאלן טוען את שלושת ראשי הנפץ הנותרים לטילים המיועדים לבייג'ינג, מוסקבה ו-וושינגטון הבירה.
לאחר שסנייק אייז מחסל טיל אחד, ריפקורד משמיד את שני האחרים באמצעות מטוס קרב גנוב מדגם Night Raven, בעוד סקרלט, ברייקר וסנייק אייז חודרים לבסיס.
סנייק אייז נלחם ומביס את סטורם שאדו.
דיוק מגלה שה"רופא" הוא למעשה רקס לואיס, אחיה של אנה, שנחשב למת לאחר מתקפה אווירית כושלת במהלך משימה בה השתתף דיוק.
רקס פגש את ד"ר מיינדבנדר בבונקר ונשבה בקסם טכנולוגיית הננומיטים, אך נפצע קשות בפיצוץ שגרם לעיוות פניו.
לאחר שדיוק משתחרר, הברונית מתעמתת עם הרופא, שחושף כי השתיל בגופה ננומיטים השולטים במוחה.
מקאלן מנסה להרוג את דיוק בלהביור, אך כשדיוק יורה עליו, הלהבות מתלקחות ומציתות את מקאלן, מה שמאלץ את רקס להימלט איתו.
דיוק והברונית רודפים אחריהם בעוד הבסיס מתחיל להתפוצץ בעקבות הפעלת מנגנון השמדה עצמית שממוטט את כיפת הקרח, שכמעט מוחצת את הג'ואים.
רקס מאמץ את זהותו של "המפקד", לאחר שהוא מרפא את פניו השרופים של מקאלן בעזרת ננומיטים, מה שהופך את עורו לחומר כסוף ומקנה לו את השם החדש "דסטרו".
דסטרו נמצא כעת בשליטת המפקד.
זמן קצר לאחר מכן השניים נלכדים על ידי יחידת G.I.
על נושאת המטוסים USS Flagg, הברונית מוחזקת במעצר הגנתי עד שיוכלו להסיר את הננומיטים מגופה.
בינתיים, זארטן, שעבר שינוי חיצוני באמצעות ננומיטים, חודר לבית הלבן במהלך משבר הטילים ומתחזה לנשיא ארצות הברית, וכך משלים את חלקו בתוכנית של מקאלן להשתלט על העולם.
דיוק (צ'נינג טייטום) - סמ"ר קונרד האוזר.
מפקד חוליה ושני בהיררכית הארגון.
גנרל נץ (דניס קווייד) - קלייטון אברנאת'י.
סקרלט (רייצ'ל ניקולס) - סמלת שאנה מ.
משק"ית מודיעין ומומחית באמנויות הלחימה.
עיני נחש (ריי פארק) - מומחה באומניות הלחימה.
לובש מדים שחורים ומסכה על מנת להסתיר את פניו שהושחתו במהלך אחד הקרבות.
ריפקורד (מרלון ויינס) - וולאס וימס.
הוא מאוהב בסקרלט, אף על פי שהיא מתעלמת ממנו, והוא איננו מבין שהיא נמצאת במערכת יחסים עם עיני נחש.
הבי דיוטי (אדוואלה אקינואויה-אגבאג'ה) - למונט מוריס.
ברייקר (סעיד טגמאוי) - אלווין קיבי.
קאבר גירל (קרולינה קורקובה) - קורטני קריגר.
דסטרו (כריסטופר אקלסטון) - ג'יימס מקולן דסטרו, השני בהיררכית קוברה ואף הוא מכסה את פניו במסכת פלדה כסופה.
מפקד קוברה (ג'וזף גורדון-לוויט) - מנהיג ארגון קוברה, פניו מכוסות תמיד במסכה כחולה מבד, פלסטיק או ברזל.
אויבם המושבע של "כח המחץ", הנבל הראשי של הסרט.
הברונית (סיינה מילר) - הברונית היא חוליית הפיקוד הראשונה של מפקד קוברה, ראש תחום המודיעין בארגון והשנייה בהיררכיה הארגונית.
לברונית כישורי חבלה, איסוף מודיעין, צליפה, ירי לטווח קרוב ואף הוכשרה כטייסת קרב.
צל ענן (לי ביונג-הון) - תומאס אראשיקייג'.
אויבו המושבע של עיני נחש.
זארטן (ארנולד ווסלו) - מנהיג חוליית הדרדנוקס.
ג'ו היא סדרת דמויות אקשן המיוצרת על ידי חברת הסברו (Hasbro) בארצות הברית, ונמכרת בעיצובים שונים משנות ה-60 של המאה ה-20 ועד היום בארצות הברית ובמדינות רבות בעולם.
על בסיס קו צעצועים זה נוצרו לאורך השנים סדרות קומיקס, סדרות אנימציה וסרטי קולנוע.
בישראל מוכר בעיקר קו הצעצועים של הסדרה משנות השמונים תחת השם "כוח המחץ".
את הרעיון הגה סטנלי וסטון בהשראת ההצלחה העצומה לה זכו בובות הברבי בקרב בנות.
וסטון החליט ליצור קו צעצועים דומה המיועד לבנים.
יצרנית הצעצועים הסברו ראתה את הפוטנציאל הגלום ברעיון זה החליטה לשווק את קו הצעצועים.
השם "GI Joe" ניתן לקו הצעצועים בהשראת סרט המלחמה מ-1945 "Story of G.I.
ב-2 בפברואר 1964 יצא לשווקים קו הצעצועים הראשון של "GI Joe" עם ארבע דמויות בגודל בהשראת המראה של החיילים האמריקנים ממלחמת העולם השנייה.
מקור השם בראשי התיבות Government Issue, כלומר "מונפק על ידי הממשלה", המקבילות לעגה הצבאית "שין כף" - שימוש כללי.
ראשי תיבות אלו מוטבעים על פריטים צבאיים רבים, ומסמלים פריט צבאי חסר ייחוד שניתן להחליפו בפריט אחר מאותו סוג בלי להרגיש בהבדל.
השימוש בראשי התיבות .G.I ככינוי לחייל התפשט, ועם הזמן איבד את המשמעות המזלזלת, כך שכאשר חזרו המוני חיילים אמריקאים הביתה בתום מלחמת העולם השנייה ונחקק "חוק החיילים המשוחררים" שהסדיר הנחות והטבות שונות לחיילים המשוחררים (למשל, בחינוך ובדיור), זכה חוק זה לכינוי "G.I.
לאורך השנים עבר קו הצעצועים שינויים רבים.
לדוגמה, בעקבות מלחמת וייטנאם חלה צניחה בפופולריות שלו, והסברו שינתה אותו לעיצוב פחות מיליטריסטי ויותר מבוסס פנטזיה, וחיילי ה"GI Joe" שיוצרו במהלך שנות השבעים נלחמים בפולשים מהחלל.
בעקבות העלייה המשמעותית במחירי הנפט בסוף שנות ה-70 של המאה ה-20, עסקים רבים נאלצו לחפש דרכים חדשות לחסוך בעלויות - ובובות הג'י.
בשנות ה-80 של המאה ה-20 פותח קו צעצועים חדש, בשיתוף פעולה עם חברת הקומיקס מארוול קומיקס, בשם "G.I.
Joe: A Real American Hero" ושווק בישראל תחת השם "כח המחץ".
הבובות הפכו ליחידת עילית של לוחמי קומנדו מארצות הברית וברית נאט"ו שנלחמת בארגון טרור בינלאומי בשם "קוברה" המנסה להשתלט על העולם.
קו צעצועים זה הכיל מעל ל-500 דמויות שונות ו-250 כלי רכב, ואבזרים נלווים.
לצורך קידום המכירות של קו צעצועים זה הופקו סדרה מצוירת, סרט אנימציה וסדרת קומיקס שיצאו לשווקים במקביל לקו הצעצועים.
בין השנים 2005 עד 2007 שיווקה הסברו קו צעצועים חדש בשם "GI Joe: Sigma 6".
לצורך קידום המכירות של קו צעצועים זה הופקה גם סדרת אנימציה ששודרה במקביל לשיווק קו הצעצועים.
Joe: A Real American Hero (הופקה בין השנים 1983–1987) - המיני-סדרה המקורית וסדרת האנימציה הראשונה בזיכיון אשר הופקו על ידי מארוול קומיקס ואולפני האנימציה Sunbow Productions.
זוהי הסדרה היחידה בזיכיון ששודרה בישראל.
Joe: The Movie (הופק בשנת 1987) - סרט אנימציה באורך מלא שהופק בעקבות הצלחת סדרת האנימציה הראשונה בזיכיון.
Joe: A Real American Hero (הופקה בין השנים 1989–1992) - גרסה מחודשת לסדרה המקורית שנוצרה באולפני DIC Animation וזכתה לעיצוב מחודש של הדמויות ולסגנון אנימציה שונה לגמרי.
הסדר מעולם לא שודרה מעולם בישראל.
Joe Extreme (הופקה בין השנים 1995–1997) - גרסה מחודשת לסדרה המקורית שזכתה לעיצוב מחודש של הדמויות ולסגנון אנימציה שונה לגמרי.
סדרת המשך זו מעולם לא שודרה בישראל.
Joe: Spy Troops (הופק בשנת 2003) - סרט אנימציה תלת-ממדי באורך מלא שהתבסס על הדמויות מהגרסה המקורית של הסדרה.
Venom (הופק בשנת 2004) - סרט אנימציה באורך מלא שהיוו סרט המשך לסרט "G.I.
Joe: Spy Troops" ואשר הופק בעקבות הצלחת הסרט הקודם.
Joe: Sigma 6 (הופקה בין השנים 2005–2006) - אתחול של סדרת האנימציה המקורית שנוצרה בסגנון אנימה אשר הופקה באולפני האנימציה "GONZO".
Joe: Resolute (עלתה לשידור במהלך 2009) - מיני סדרה אפלה יותר המיועדת לקהל יעד מבוגר יותר.
ג'י איי ג'ו: כוח המחץ (יצא לאקרנים ב-2009) - עיבוד הלייב אקשן הקולנועי הראשון של הזיכיון בבימויו של סטיבן זומרס.
ג'י איי ג'ו: סוגרים חשבון (יצא לאקרנים ב-2013) - סרט ההמשך בבימויו של ג'ון מ.
ג'י איי ג'ו: עיני נחש (יצא לאקרנים ב-2021) - סרט הספין-אוף שמתמקד בדמות עיני נחש.
הסדרה המצוירת החלה כמיני-סדרה שהופקה על ידי מארוול קומיקס ו-Sunbow Productions בעקבות ההצלחה של קו הצעצועים של הסברו.
בעקבות הצלחתן של שתי המיני-סדרות הראשונות, הוחלט להפיק את סדרת האנימציה שעלתה לראשונה לשידור בארצות הברית ב-16 בספטמבר 1985. סדרת האנימציה המשיכה את עלילת המיני-סדרות.
פרקי הסדרה התמקדו לרוב במאמצים של כח המחץ לסכל את תוכניותיהם הזדוניות של ארגון קוברה.
משום שהסדרה נוצרה במקור על מנת למכור את קו הצעצועים, כל פרק התמקד באחת הדמויות של "כוח המחץ", וכמעט כל אחת מהדמויות זכתה לפרק שהתמקד בה.
עלילת סדרת האנימציה התבססה באופן רופף על עלילת סדרת הקומיקס של מארוול.
ארגון קוברה מתכנן הפעם להשתלט על העולם באמצעות נבגים קטלניים אותם הוא מתכנן לשחרר אל תוך האטמוספירה של כדור הארץ.
על מנת לבצע זאת, הארגון חייב להשיג משדר אנרגיה מיוחד.
כח המחץ נלחמים בקוברה על מנת למנוע מהם להוציא את תוכניתם הזדונית לפועל.
עלילת הסדרה ממשיכה באופן ישיר את עלילת שני סרטי התלת מימד בזיכיון מהשנים 2003 ו-2004 (G.I.
Venom), ומתרחשת בשלהי המאה ה-21. אחרי המתקפה גדולה מצד קוברה על מפקדת כוח המחץ, היחידה מחליטה לנקום.
הם מצטיידים בחליפות סיגמא מיוחדות, שמספקות הגנה מלאה מפני רובי הלייזר של קוברה.
עלילת הסרט מתרחשת עשר שנים בעתיד.
הסרט מציג את האירועים שקדמו להקמת יחידת "כח המחץ" והקמת ארגון קוברה.
עלילת הסרט מתרחשת בין השאר באזור הארקטי, פריז, מוסקבה, וושינגטון די.
סדרה מצוירת שפרקיה הראשונים שודרו באינטרנט באתר Adult Swim Video ב-18 באפריל 2009. הפרקים באורך 5 דקות ומיועדים לצופים מבוגרים יותר.
איי.ג'ו: סוגרים חשבון הוא סרט המשך לסרט ג'י.
הסרט, אשר מבוסס על הזיכיון של "הסברו" "ג'י.
איי.ג'ו", מבוים על ידי ג'ון מ.
צ'ו ומככבים בו דוויין ג'ונסון, ברוס ויליס, צ'אנינג טאטום, ארנולד ווסלו, ריי פארק, ג'ונתן פרייס (נשיא ארצות הברית) ולי ביונג-הון.
מרד פורץ בפקיסטן, והנשיא נהרג.
נשיא ארצות הברית (כביכול) שולח את כח המחץ להציל את פצצת האטום הפקיסטנית היחידה, שנפלה לידי המורדים.
היחידה מצליחה להציל את הפצצה ללא פגע, אולם מסוקי אפאצ'י מפציצים את מחנה הכח והורגים את כל החיילים, פרט לשלושה שקופצים לבאר וניצלים: ליידי J, מחסום דרכים ופלינט.
באותו רגע ממש "נשיא ארצות הברית" (שמתגלה בהמשך כזרטן בתחפושת, כתוצאה ממאורעות הסרט הראשון) מודיע על הוצאת כח המחץ מחוץ לחוק ומגייס את קוברה לצבא.
הוא מקיים מפגש פסגה עם כל שבע מעצמות הגרעין שנותרו (פרט לפקיסטן): ישראל, בריטניה, הודו, צרפת, קוריאה הצפונית, סין ורוסיה.
(ראש ממשלת ישראל נראה דומה לאהוד אולמרט, בגילומו של רוברט קרטיני.) גחלילית מציל את מפקד קוברה ואת צל ענן מהכלא השמור בו נכלאו והם מצטרפים לזרטן.
חיילי כח המחץ מגלים ששלושתם הפכו למבוקשים מספר אחת, הם חוברים לגנרל במיל' ג'וזף קולטון (ברוס ויליס) שמחזיק בארסנל מרשים של כלי נשק במקומות חבויים בביתו.
הם מוכיחים לו שהנשיא אינו הנשיא, ואף מצליחים להשיג שערה ממנו שמגלה שזהו זרטן.
עיני נחש וג'ינקס לוכדים את צל ענן אבל הוא מספר להם שהצטרף לקוברה רק כדי לנקום את מות המאסטר שלהם, לאחר שזרטן הפליל אותו ברצח.
החבורה מתאחדת וקולטון גם מגייס כמה מחייליו לשעבר.
בפסגת הגרעין זרטן משגר 7 פצצות אטום לעבר המדינות ותובע את התפרקותן מהנשק הגרעיני.
בבת אחת כולם מפרקים את הנשק, כולל זרטן, אבל אז הוא חושף נשק לווייני המבוסס על אנרגיה קינטית והורס איתו את מרבית לונדון.
הוא דורש את העולם לשליטתו אבל אז כח המחץ פורץ לאולם וכולם נלחמים בכולם.
צל ענן הורג את זרטן, מחסום דרכים את גחלילית (ומפרק את הנשק הגרעיני) ופלינט מציל את הנשיא עם ליידי ג'יי.
דיוק (צ'נינג טייטום) - סמ"ר קונארד האוזר.
גנרל ג'וזף קולטון (ברוס ויליס) - המייסד של יחידת כח המחץ.
על שמו היא נקראת "GI ג'ו".
רודבלוק(מחסום דרכים) (דוויין ג'ונסון) - המקלען של הצוות.
קורטונה) - רס"ב דאשיל פיירבורן.
ליידי ג'יי (אדריאנה פאליקי) - סמלת אליסון הארט-בארנט.
קצינת המודיעין של היחידה וחברתו של פלינט.
ג'ינקס (אלודי יונג) - מומחית באומניות הלחימה.
ניקי לי (אדי הרגיטאיי) - מתמחה בסילוק פצצות.
מפקד קוברה (פארן טאהר) - מנהיג ארגון קוברה, פניו מכוסות תמיד במסכה כחולה מבד, פלסטיק או ברזל.
בסרטים מוצג גם כאמן תחפושות שהחל מהסרט הקודם חטף את נשיא ארצות הברית ומילא את מקומו.
פיירפליי (ריי סטיבנסון) - מתנקש העובד בשירות ארגון קוברה.
ג'טסטאר איירווייז היא חברת תעופה זולה אוסטרלית.
החברה היא חברת בת של קוואנטס, שהוקמה כתוצאה מהתחרות בשוק הטיסות הזולות באוסטרליה, לאחר שהוקמה החברה המתחרה וירג'ין אוסטרליה.
בסיס החברה ממוקם בנמל התעופה של מלבורן, והיא מפעילה טיסות ליעדים בינלאומיים ומקומיים.
קוואנטס הקימה מספר חברות אחיות בשם "ג'טסטאר"; ג'טסטאר אסיה איירווייז בסינגפור, ג'טסטאר פסיפיק איירווייז בווייטנאם, ג'טסטאר יפן ביפן.
החברה נוסדה בשנת 2003, והיא החלה להפעיל טיסות מקומיות במאי 2004. הטיסה הבינלאומית הראשונה שלה, הייתה בדצמבר 2005 לקרייסטצ'רץ', שבניו זילנד.
טיסת הבכורה של החברה האחות, ג'טסטאר אסיה איירווייז, התקיימה ב-13 בדצמבר 2004, והיא סימלה את כניסתה של קוואנטס לשוק הטיסות הזולות, ואת כוונתה להתחרות בחברה המקומית סינגפור איירליינס במגרש הביתי שלה.
ביולי 2007 רכשה קוואנטס 27% ממניות חברת התעופה הוייאטנמית "פסיפיק איירליינס".
בשנת 2008 שינתה את שמה לג'טסטאר פסיפיק איירווייז.
בפברואר 2011 החל שיתוף הפעולה של ג'טסטאר וברית Oneworld, עם זאת; הכרטיסים לחברים בברית נמכרים דרך קוואנטס והטיסות הן בקוד שלה – QF.
באוגוסט 2011 הודיעה קוואנטס כי חברה לג'פאן איירליינס ולמיצובישי להקים חברת תעופה חדשה בשם ג'טסטאר יפן.
החברה שהייתה אמורה להתחיל לפעול בדצמבר 2012, החלה לפעול ביולי אותה השנה.
ג'טסטאר אסיה איירווייז היא חברת תעופה זולה סינגפורית.
החברה היא אחת מהשלוחות האסיתיות של ג'טסטאר איירווייז; חברת הבת של חברת התעופה הלאומית האוסטרלית; קוואנטס.
ג'טסטאר אסיה מפעילה טיסות ליעדים במזרח אסיה.
לחברה מספר חברות-אחיות: ג'טסטאר ניו זילנד, ג'טסטאר פסיפיק, וג'טסטאר יפן.
ג'טסטאר אסיה נוסדה בשנת 2004, מניות החברה חולקו בין השותפות: קוואנטס (49%), איש העסקים הסינגפורי טוני צ'ו (22%), FF Wong (10%), וזרוע ההשקעות של הממשלה הסינגפורית Temasek Holdings (22%).
ב-19 בנובמבר 2004, קיבלה החברה את תעודת המפעיל האווירי (AOC).
בעת שהוקמה ג'טסטאר אסיה, שלטו בשוק הלאו קוסט הסינגפורי חברות וותיקות, אסטרטגיית ג'טסטאר הייתה להתמקד בטיסות ארוכות יותר ממתחריה.
בתחילת דרכה הודיעה ג'טסטאר אסיה כי תטוס לשבעה יעדים: ג'קרטה, הונג קונג, טאיפיי, מנילה, סורביה, פאטאיה, ושאנגחאי.
בשנת 2005 החלה ג'טסטאר אסיה להפעיל טיסות למנילה בירת הפיליפינים.
על מנת להיבדל מהחברות הזולות הוותיקות, הפעילה את טיסותיה לנמל התעופה נינו אקינו, במקום לנמל התעופה הבינלאומי קלארק באנג'לס סיטי שאגרת הנחיתה בו זולה יותר, ואשר משמש בעיקר את החברות הזולות.
למרות תוכניתה, לא התאפשר לה לטוס לכל היעדים שתכננה.
מדיניות רשות התעופה של סין לא אפשרה לחברה זרה להפעיל טיסות לשני יעדים במדינה (שנגחאי, ובייג'ינג).
ממשלת אינדונזיה החלה במדיניות של פרוטקציוניזם, וג'טסטאר אסיה לא הורשתה להפעיל טיסות לג'קרטה ולסורביה.
למרות ההתמודדות הצפויה מול חברות וותיקות, הזמינה ג'טסטאר חמישה מטוסים חדשים, וביקשה אישור להפעיל טיסות ליעדים נוספים.
בתחילה תכננה לחכור את מטוסיה מאטלס ג'ט, אולם חילוקי דעות עם החברה הטורקית, הביאו לביטול ההסכם.
בשנת 2005 קיבלה החברה את אישור הרשויות הקמבודים, להפעיל טיסות לפנום פן ולסיאם ריפ.
ב-24 ביולי 2005 מוזגו ג'טסטאר אסיה וחברת התעופה הזולה הסינגפורית ואלואייר (Valuair), לחברת ההחזקות אורנג' סטאר (Orange Star).
בעקבות הביקוש לטיסות החברה המתחרה טייגר איירווייז לפוקט, החלה ג'טסטאר אסיה באוקטובר 2005, להפעיל ארבע טיסות שבועיות ליעד.
במרץ 2008 השעתה את טיסותיה לפוקט.
ב-26 ביולי 2006 איחדה קוואנטס את ג'טסטאר איירוויז ואת ג'טסטאר אסיה למותג אחד, זאת בעקבות השקת טיסות ארוכות טווח בין אוסטרליה לדרום-מזרח אסיה.
ב-15 בספטמבר 2006 הפכה ג'טסטאר אסיה לחברה הבינלאומית הראשונה שטסה לנמל התעופה החדש של בנגקוק; סוברנבהומי, שבועיים לפני שנפתח רשמית.
ג'י-ין (ביפנית: 慈円; 17 במאי 1155, קיוטו – 28 באוקטובר 1225 באומי (כיום שיגה) היה משורר, היסטוריון ונזיר בודהיסטי יפני.
ג'י-ין היה בנו של פוג'יווארה נו טאדאמיצ'י (藤原 忠通), בן למשפחת פוג'יווארה.
הוא הצטרף למנזר בודהיסטי מזרם המהאיאנה כשהיה צעיר ביותר.
בתחילה אימץ את השם דוקאיה כשמו הבודהיסטי, ומאוחר יותר שינה אותו לג'י-ין, השם שנשא כל חייו.
בסופו של הדבר עלה לדרגת דאייסוג'ו (大 僧 正, Daisōjō; "ארכיבישוף"), כלומר מנהיג הכת הבודהיסטית אליה הצטרף.
הוא החל ללמוד ולכתוב את ההיסטוריה של יפן.
מטרתו "להאיר את עיני האנשים המתקשים להבין את תהפוכות החיים".
יצירת המופת שלו, שהושלמה בסביבות שנת 1220, עסקה בהיסטוריה של יפן ונשאה את השם "גוקאנשו" (Gukanshō; 愚管抄).
ב"גוקאנשו" השקפה פסימית על זמנו של ג'י-ין, שבו הייתה יפן מדינה פיאודלית, וג'י-ין טוען בה כי מדובר בתקופה של ירידה דתית והתפוררות התרבות.
נקודת המבט הזו על זמנו מקובלת גם בימינו.
ג'י-ין טען כי נחוצים שינויים במבנה הפיאודלי, והגן על טענת השוגון לכוח.
כמשורר, הוא נכלל ברשימת "שלושים ושישה בני האלמוות של השירה" של פוג'יווארה נו קינטו, שלושים ושישה משוררים שפוג'יווארה ראה בהם מופת ליכולת כתיבת השירים היפנית, והיה המשורר השני הטוב-ביותר מבין הנכללים ב"שין קוקין ואקאשו", קובץ שירה קיסרי יפני לשירים מסוג ואקה.
פוג'יווארה נו טייקה כלל אותו ב"אוגורה היאקונין איסשו" (Ogura Hyakunin Isshu), גם הוא קובץ שירה, הכולל מאה שירים מסוגת הוואקה.
ג'י-פאנק או גנגסטה פאנק (Gangsta funk) או פאנק ראפ (Funk rap) הוא תת-סגנון מוזיקלי של מוזיקת היפ הופ שנוצר מהיפ הופ של החוף המערבי בתחילת שנות ה-90 של המאה ה-20.
ג'י-פאנק (שהוא פאנק (Funk) במפעם מלאכותי משתנה) משלב סינתיסייזרים רב-שכבתיים ומלודיים, גרוב איטי ומהפנט, בס עמוק, קולות רקע נשיים, סימפול נרחב של צלילי פי פאנק ופורטמנטו של סינתיסייזר.
תוכן השירים תלוי באמן המבצע ויכול להיות, למשל, סקס, סמים, אלימות, ונדליזם ונשים, אך גם תוכני אהבה לעיר או לחבר, או טקסטים מרגיעים שונים.
הסגנון מקושר גם לדרך "עצלה" או "חלקלקה" של ראפינג שמטרתה להדגיש מילים מסוימות או להישאר בקדנצה.
בשונה מסגנונות ולהקות ראפ מוקדמים יותר שהשתמשו גם הם בסימפולים של קטעי פאנק, בג'י-פאנק ישנו שימוש מועט יותר בסימפולים.
חוקר המוזיקה אדם קרימז תיארו כ"סגנון של ראפ חוף-מערבי ששיריו כוללים לרוב מכשור חי, שימוש רב בקלידים ובבס, עם סימפול מועט (לעיתים אינו קיים), ולרוב התקדמות הרמונית הדרגתית".
ד"ר דרה, אחד ממייסדי הז'אנר, משתמש לרוב במוזיקאים בהופעותיו החיות כדי לחזור על המוזיקה המקורית של ההקלטות המסומפלות.
דבר זה מונע ממנו את השימוש בצליליו שלו בהופעות, ויותר מכך, גם את השימוש בעותקים המקוריים של שיריו.
השם "ג'י-פאנק", שניתן לסגנון על ידי Laylaw מהפקות לווהאוס (Lawhouse Production), הפך סגנון היפ הופ פופולרי בשנת ה-90. אף על פי שהוא הומצא בלוס אנג'לס, סגנון הג'י-פאנק הושפע רבות מהסגנון המוזיקלי "מוזיקת מוב" מאזור מפרץ סן פרנסיסקו, שמייסדיו היו ראפרים מאוקלנד, דוגמת טו שורט ואי-40 .
טו שורט התנסה רבות בשימוש בסימפולים של פי פאנק ובס כבד בהקלטותיו מאמצע עד סוף שנות ה-80. עם זאת, בשונה ממוזיקת המוב ממפרץ סן פרנסיסקו, בז'אנר הג'י-פאנק, מדרום קליפורניה, ישנו שימוש רב יותר בפורטמנטו של סינתיסייזרים ופחות מכשור חי.
סגנון ההגשה האיטי והעצל של טו שורט השפיע גם הוא על מוזיקאי ג'י-פאנק מאוחרים, כמו סנופ דוג.
ישנה מחלוקת על זהות "אבי הג'י-פאנק".
ד"ר דרה בדרך כלל מזוהה כממציא הז'אנר, אך Cold187um וחבריו לקבוצת Above the Law טוענים להמצאת הז'אנר גם הם.
Cold187um טוען שד"ר דרה לא הודה להם על תרומתם להתפתחות הז'אנר כשהוציא את אלבומו הראשון בדת' רואו רקורדס, The Chronic.
שניהם הוציאו אלבומים ברות'לס רקורדס קודם לכן.
וורן ג'י וסנופ דוג עבדו עם Cold187um לפני שהחלו לעבוד עם ד"ר דרה.
השימוש המקודם ביותר בסינתיסייזרים בסגנון ג'י-פאנק ובגרובים בסגנון פרלמנט-פאנקדליק בעבודתו של ד"ר דרה הוא ב-Alwayz into Somethin''', סינגל של N.W.A מהאלבום Niggaz4Life (1991).
כשב-1992 יצא האלבום The Chronic, הוא הפך במהירות לפופולרי והפך את סגנון הג'י-פאנק לסגנון היפ הופ פופולרי.
מייסד נוסף לז'אנר הוא DJ Quik, שהשתמש בצלילי פי פאנק כבר ב-1991, באלבומו Quik Is the Name, אך סגנון הג'י-פאנק בולט במיוחד באלבומו מ-1995, Safe + Sound.
זמרים ואמנים נוספים שמזוהים עם הז'אנר הם Bone Thugs-n-Harmony, טופאק שאקור, נייט דוג, מאק דרה, גטו בויז, ספייס 1, B.G.
אלבום הבכורה של וורן ג'י אף נקרא Regulate...G Funk Era'', ואירח את נייט דוג, שקרא לעצמו "מלך הג'י-פאנק".
ג'י איי ג'יין הוא סרט דרמה ופעולה אמריקאי משנת 1997, בבימוי של רידלי סקוט ובכיכובם של דמי מור, ויגו מורטנסן, אן בנקרופט, ג'יימס קאביזל וסקוט וילסון.
במהלך שימוע לאישור מועמדותו של תיאודור הייז לתפקיד מזכיר הצי של ארצות הברית מתחה הסנאטורית ליליאן דהייבן (בנקרופט) ביקורת על שילובן של נשים בצי ארצות הברית.
לאור זאת ובמטרה להבטיח את אישור מינויו של הייז מושגת עסקה בין הסנאטורית לפיקוד הצי כי אישה תוכל להתקבל למסלול ההכשרה של יחידת העילית של הצי, אריות הים.
מפקדי הצי משוכנעים ששיעור הנשירה הגבוה במסלול ההכשרה המפרך, העומד על 60 אחוזים, יבטיח את כישלון המועמדת.
הסנאטורית מציעה את ההזדמנות ללוטננט ג'ורדן אוניל (מור), קצינה במודיעין צי ארצות הברית, שמצידה מתנדבת למשימה.
עם הגעתה לבסיס ההכשרה של היחידה בישר מפקד הקורס, קפטן סאלם (וילסון), לאוניל כי רף מיוחד נקבע עבורה במטרה להתאים את המסלול לנשים.
עם תחילת ההכשרה מתברר לאוניל שהמדריך הראשי, רב מלחים ג'ון ג'יימס ארגייל (מורטנסן), מתנגד לשילוב נשים ביחידה ובכוונתו להקשות עליה את המסלול ככל יכולתו.
אוניל, מצידה, החליטה לדרוש כי תוכשר לצד הגברים בהתאם לרף שנקבע להם.
לצד ההתמודדות עם קשיי המסלול וההשתלבות בצוות לוחמים, אוניל נדרשת להיאבק בשוביניזם, אינטריגות פוליטיות ועם הסיכונים שבפעילות המבצעית, שכן צוות הטירונים בפיקוד ארגייל נשלח ללוב לחלץ כוח מרגימנט הריינג'רס ה-75 שמשימתו היא לחלץ שרידי לוויין שהתרסק.
ג'רלד ארל גילום , המוכר שם הבמה שלו ג'י-איזי, הוא ראפר, ומפיק אמריקאי מאוקלנד, קליפורניה.
כאשר עלה גילום לכיתה א', אמו עזבה את אביו, פרופסור חבר לאומנות באוניברסיטת קליפורניה בפרזנו.
גילום עבר לגור עם סבו וסבתו בברקלי, קליפורניה.
לאחר מכן, עבר לצפון אוקלנד, קליפורניה, אולם המשיך להגיע לבית הספר בברקלי.
אלבומו "These Things Happen" יצא לאור ב-23 ביוני 2014. האלבום הגיע למקום השלישי במצעד הבילבורד 200 האמריקאי.
אלבומו "When It's Dark Out" יצא ב-4 בדצמבר 2015. הוא כלל את השיר "Me Myself and I" שהגיע לעשרת הגדולים במצעד הבילבורד הוט 100 האמריקאי.
אלבומו "The Beautiful & Damned" יצא ב-15 בדצמבר 2017. הסינגל הראשון מתוכו, "No Limit" הצליח לשחזר את הצלחת קודמיו, ובשיאו הגיע אל המקום ה-4 במצעד הבילבורד הוט 100.
בשנת 2023 שיחק בתפקיד קטן בסרט האימה והסלאשר "Alone at Night" בתור טום מונטנה.
בקיץ 2017 היה בזוגיות עם הזמרת הלסי, והם נפרדו לאחר שנה של זוגיות.
ביוני 2020 החל לצאת עם השחקנית אשלי בנסון, עד לפרידתם בפברואר 2021.
ג'י-מיוזיק היא רשת חנויות תקליטים טאיוואנית שהוקמה ב-2002 על ידי חברות התקליטים הטאיוואניות, רוז רקורדס וטאשנג רקורדס.
הרשת, שמונה 60 חנויות, אחראית על פרסום מצעדי המוזיקה בטאיוואן.
מצעד המוזיקה של ג'י-מיוזיק פורסם לראשונה ב-7 ביולי 2005. המצעד מציג את 20 השירים והאלבומים הנמכרים ביותר בטאיוואן, ללא קשר ללאום, שפה או ז'אנר.
מעצד מוזיקה זה כולל את אחוז המכירות של הסינגל/אלבום הספציפי מתוך כלל השירים והאלבומים שנמכרו באותו שבוע.
בנוסף למצעד המוזיקה הראשי, יש שמונה מצעדי מוזיקה אחרים (כאשר רק שבעה מהם פעילים).
מצעדים אלו פורסמו לראשונה ב-7 ביולי 2007. מצעדי מוזיקה אלו כוללים את אחוז המכירות של הסינגל/אלבום הספציפי מתוך כלל השירים והאלבומים שנמכרו באותו שבוע, בהתאם לתת-קטגוריה שבה הם נמצאים.
המצעד המנדריני – מדרג סינגלים/אלבומים שכוללים את המנדרינית.
המצעד המערבי – מדרג בעיקר סינגלים/אלבומים באנגלית מאמריקה הצפונית, אירופה או מדינות מערביות אחרות.
מצעד הג'יי-פופ – מדרג אלבומים שאינם בסינית (המצעד נקרא במקור על הגרסאות היפניות, אם כי מציג יותר גרסאות בקוריאנית).
מצעד הג'אז – מדרג סינגלים/אלבומים ג'אז, ללא קשר ללאום או שפה.
המצעד הקלאסי – מדרג סינגלים/אלבומים קלאסיים, ללא קשר ללאום או שפה.
מצעד האודיו/וידאו – מדרג מהדורות DVD ובלו-ריי הקשורות למוזיקה, ללא קשר ללאום, שפה או ז'אנר.
המצעד הבין-לאומי – מדורג לאחרי איחוד של המצעד המערבי למצעד הג'יי-פופ.
בנוסף לאלו, נוצר בתחילת 2006, מצעד הסינגלים הסיניים המובילים.
יצאו שתי גרסאות של המצעד: אחד עבור סין היבשתית והשני עבור הונג קונג וטאיוואן.
הפרסום האחרון של מצעד זה היה בספטמבר 2008.
גרגורי "ג'י ג'י" ג'קסון השני הוא כדורסלן אמריקאי המשחק בעמדות הפאוור פורוורד והסנטר, בקבוצת ממפיס גריזליס מליגת ה-NBA.
ג'קסון נולד וגדל בקולומביה, ושיחק כדורסל בתיכון מקומי.
בשנתו השנייה בתיכון העמיד ממוצעים של 15.8 נקודות ו-10 ריבאונדים למשחק, והוביל את קבוצתו לזכייה באליפות המקומית.
שנה לאחר מכן העמיד ממוצעים של 22.1 נקודות, 10.9 ריבאונדים ו-2.3 חסימות למשחק, והוביל את הקבוצה לזכייה באליפות שנייה ברציפות.
הוא בחר לשחק עבור קבוצת הכדורסל של אוניברסיטת קרוליינה הצפונית, אך לבסוף חזר בו ובחר והעדיף את אוניברסיטת קרוליינה הדרומית.
בשבוע הראשון של העונה זכה בתואר הפרשמן המצטיין של הקונפרנס בו קבוצתו משחקת, לאחר שהעמיד ממוצעים של 15 נקודות ו-9 ריבאונדים.
ב-22 בדצמבר 2022 קבע שיא קריירה של 16 ריבאונדים והוסיף 12 נקודות ו-2 חסימות בניצחון קבוצתו 65–58 על מערב קנטקי.
ב-7 בינואר 2023, בהפסד קבוצתו 42–85 לטנסי, החטיא ג'קסון את כל 8 הזריקות אותן ניסה לקלוע, והוסיף 4 איבודים ב-21 דקות משחק.
במשחק הבא הוא עלה מהספסל וקלע 16 נקודות בניצחון קבוצתו 71–68 על קנטקי.
ב-21 בינואר 2023 רשם שיא קריירה של 30 נקודות, אותן קלע לאחר שהחטיא 8 זריקות ברציפות, ואליהן הוסיף 8 ריבאונדים ו-2 חסימות בהפסד קבוצתו 66–81 לאובורן.
טורס בע"מ היא חברת תחבורה ציבורית המספקת שירותי תחבורה ציבורית בצפון לתושבי נצרת והסביבה.
החברה נוסדה בשנת 1943 על ידי משפחת ג'רג'ורה כחברה פרטית וקטנה בעלת מספר מצומצם של אוטובוסים.
בשנת 2017 הופרדה שירותי ההסעות הפרטיות והוקמה חברת הבת ג'י.בי.
שרותי תיירות, מפעילת תחבורה ציבורית באזור נצרת וכיום מפעילה החברה 22 קווים לתחבורה ציבורית באזור נצרת והסביבה.
החברה מפעילה את קווי נצרת-חיפה וקווים פרווריים מנצרת ליישובי הגליל התחתון.
חלק מקווי האוטובוס פועלים 7 ימים בשבוע ומקצתם אף ביום הכיפורים.
שרותי תיירות בע"מ עוסקת במתן שירות לנסיעות מיוחדות, תיירות נכנסת ותיירות פנים, היא מספקת שירות הסעות למפעלים באזור, טיולים ונסיעות מיוחדות לבתי ספר, למוסדות ולמשפחות כולל שירותים נלווים.
פי" נדה (בהינדי: जगत प्रकाश नड्डा; נולד ב־2 בספטמבר 1960) הוא פוליטיקאי הודי המכהן כשר הבריאות והרווחה המשפחה ושר הכימיקלים והדשנים בממשלת מודי השלישית, וכחבר ברג'יה סבהה.
כיהן כשר הבריאות ורווחת המשפחה בממשלת מודי הראשונה וכנשיא מפלגת העם ההודית (2020–2026).
נדה נולד בפתנה שבביהר ב־2 בספטמבר 1960 לנראיאן לאל נדה וקרישן נדה.
נדה החל את פעילות הפוליטית ב, מחאת סטודנטים נגד שחיתות בממשלת ביהר, ב־1975. לאחר מכן הצטרף ל, הזרוע הסטודנטיאלית של ראשטריה סוויאמסווק סאנג ונבחר לנשיא מועצת הסטודנטים באוניברסיטת פתנה ב־1977. נדה קיבל תואר ראשון באוניברסיטת פתנה, ולאחר מכן עבר לאוניברסיטת ראנצ'י, וב־1985 עבר לאוניברסיטת סימלה, בה קיבל תואר במשפטים.
נדה הפסיד את מושבו בבחירות לאספה המחוקקת של הימאצ'ל פרדש ב־2003, בהן הפסידה מפלגת העם ההודית ל, ושב ונבחר לאספה בבחירות ב־2007 ומונה לשר החקלאות והסביבה בממשלת דהומאל השנייה.
במאי 2010 מונה נדה למזכ"ל הארצי של מפלגת העם ההודית.
ב־2012 עבר נדה לפוליטיקה הארצית, כשהוא מתפטר מהאספה המחוקקת של הימאצ'ל פרדש ונבחר לרג'יה סבהה מהימאצ'ל פרדש.
נדה נבחר שנית למושב ב־2018, אך עקב תבוסת מפלגת העם ההודית בבחירות בהימאצ'ל פרדש ב־2022 לא התמודד לתקופה נוספת במושב בתום כהונתו השנייה במרץ 2024, ותחת זאת נבחר לרג'יה סבהה ממושב בגוג'ראט.
לאחר ניצחון מפלגת העם ההודית בבחירות ללוק סבהה ב־2014 מונה נדה לשר הבריאות בממשלת נרנדרה מודי הראשונה.
לאחר שעמית שאה, שהיה יושב ראש מפלגת העם ההודית, נבחר ללוק סבהה בבחירות ב־2019 ומונה לשר הפנים ההודי, מונה נדה ליו"ר המפלגה בפועל, ובינואר 2020 נבחר ליו"ר המפלגה.
במרץ 2024 התפטר נדה מהרג'יה סבהה כנציג הימאצ'ל פרדש ונבחר אליו לאחר חודש על ידי האספה המחוקקת של גוג'ראט.
בממשלת מודי השלישית שהוקמה לאחר הבחירות ללוק סבהה ב־2024 מונה נדה לשר הבריאות ורווחת המשפחה וכן לשר הכימיקלים והדשנים.
בדצמבר 2025 מונה כנשיא בפועל של מפלגת העם ההודית, וב־20 בינואר 2026 הוכרז כזוכה לאחר שלא הוגשו מועמדויות נוספות בבחירות לנשיאות המפלגה.
ג'י איי ג'ו: עיני נחש הוא סרט גיבורי-על והרפתקאות אמריקאי משנת 2021, בבימויו של רוברט שוונטקה, המבוסס על דמותו של עיני נחש מסדרת הצעצועים והקומיקס "ג'י.
הסרט מהווה אתחול לסדרת הסרטים ומציג את סיפור המקור של הדמות המרכזית.
בתפקיד הראשי מככב הנרי גולדינג, לצד שחקנים נוספים כמו אנדרו קוג'י, אורסולה קורברו, סמארה ויבינג, הארוקה אבּה ואיקו אוואיס.
הסרט הופק בתקציב של כ-88 מיליון דולר, אך הכניס כ-40.1 מיליון דולר בלבד ברחבי העולם, מה שהפך אותו לכישלון קופתי.
הסרט מתמקד בלוחם בודד המכונה "עיני נחש", המונע על ידי רצון לנקום את מות אביו.
הוא מצטרף לשבט הנינג'ות היפני אראשיקאג'ה לאחר שהציל את חייו של יורש העצר שלהם, טומי אראשיקאג'ה.
במהלך האימונים, עיני נחש לומד את דרכי הלוחם ומוצא בית ומשפחה חדשה.
עם זאת, כאשר סודות מעברו נחשפים, נאמנותו לשבט ולחבריו החדשים עומדת למבחן, והוא נאלץ לבחור בין נקמה אישית לבין הכבוד והנאמנות לשבט.
הנרי גולדינג בתפקיד עיני נחש, לוחם בודד המחפש נקמה ומוצא בית בשבט אראשיקאג'ה.
אנדרו קוג'י בתפקיד טומי אראשיקאג'ה, יורש העצר של שבט אראשיקאג'ה, חברו ויריבו של עיני נחש.
אורסולה קורברו בתפקיד הברונית, סגנית מנהיג ארגון קוברה, אויבת השבט.
סמארה ויבינג בתפקיד סקרלט, סוכנת בכירה בארגון ג'י איי ג'ו, בעלת קשרים לשבט.
הארוקה אבּה בתפקיד אקיקו, לוחמת ומנהלת הביטחון של שבט אראשיקאג'ה.
איקו אוואיס בתפקיד המאסטר הקשוח, מאסטר נינג'ה בשבט אראשיקאג'ה.
טקהירו הירה בתפקיד קנטה, מנהיג יאקוזה ואויב השבט.
פיטר מנסה בתפקיד המאסטר העיוור, מאסטר נינג'ה בשבט אראשיקאג'ה.
סטיבן אלריק בתפקיד אביו של עיני נחש, דמות המופיעה בפלאשבקים ומניעה את עלילת הנקמה.
הסרט "ג'י איי ג'ו: עיני נחש" קיבל ביקורות מעורבות עד שליליות מצד המבקרים.
באתר Rotten Tomatoes הוא זכה לציון של 37% בהתבסס על 138 ביקורות, עם הקונצנזוס: "למרות שהסרט מציג סצנות פעולה מרשימות, העלילה המסובכת והדמויות הלא מפותחות מקשות על התחברות אמיתית לסיפור." באתר Metacritic הסרט קיבל ציון ממוצע של 43 מתוך 100, המבוסס על 31 ביקורות, המעיד על "ביקורות מעורבות או ממוצעות".
ארז דבורה מאתר "ynet" כתב: "הבחירה בדמותו של 'עיני נחש' כגיבור סרט משל עצמו רחוקה מלהיות מובנת.
בשונה מחבריו ליחידה, הוא לא נושא כלי נשק חמים אלא משתמש במיומנויותיו כנינג'ה, בשלל כלי נשק ובראשם חרב קטאנה, וביכולות מיסטיות (שבסרט הנוכחי לא נעשה בהן שימוש)".
ג'טר קונלי פריצ'רד היה עורך דין, עיתונאי, חבר הסנאט של ארצות הברית ושופט פדרלי בבית המשפט הפדרלי הרביעי לערעורים של ארצות הברית וגם בבתי המשפט המעגליים של המחוז הרביעי.
קודם לכן שימש כשופט משנה בבית המשפט העליון של מחוז קולומביה.
בתחילת דרכו הפוליטית כיהן בבית הנבחרים של קרוליינה הצפונית.
הוא היה חבר המפלגה הרפובליקנית ששיתף פעולה עם המפלגה הפופוליסטית, ובהמשך התנגד לזכויות האזרח של האפרו-אמריקאים.
פריצ'רד נולד ב־12 ביולי 1857 בג'ונסבורו שבטנסי, ולמד באקדמיית מרטינס קריק בטנסי.
פריצ'רד שימש כשוליית דפוס, ובשנת 1873 עבר לבייקרסוויל שבקרוליינה הצפונית, שם הפך לעורך־משותף ולבעלים של העיתון Roan Mountain Republican.
ב־1880 היה אלקטור נשיאותי מטעם המפלגה הרפובליקנית בקרוליינה הצפונית.
הוא למד משפטים באופן עצמאי, וב־1889 התקבל ללשכת עורכי הדין.
מאותה שנה עסק בעריכת דין פרטית במרשל שבקרוליינה הצפונית.
פריצ'רד כיהן כחבר בבית הנבחרים של קרוליינה הצפונית בשנים 1885–1889 ושוב בשנים 1891–1893. הוא היה מועמד כושל לתפקיד סגן המושל ב־1888, וכשל גם בהתמודדותו לסנאט של ארצות הברית ב־1891. ב־1891 כיהן כנשיא "הליגה הצפון־קרוליינית למען מכסי מגן".
ב־1892 התמודד ללא הצלחה לבית הנבחרים של ארצות הברית (הקונגרס ה־53).
פריצ'רד נבחר לסנאט של ארצות הברית ב־1894 כמועמד המפלגה הרפובליקנית, למלא את מקומו של הסנאטור זבולון ואנס שנפטר.
הוא נבחר מחדש ב־1897 וכיהן מ־23 בינואר 1895 עד 3 במרץ 1903. ניצחונו התאפשר בעיקר בזכות ברית הרשימות של הרפובליקנים והפופוליסטים, שזכתה לרוב בבית המחוקקים של קרוליינה הצפונית ב־1894. בסנאט כיהן כיו"ר ועדת שירות המדינה וצמצום ההוצאות (קונגרסים 54 ו־55) וכיו"ר ועדת הפטנטים (קונגרסים 56 ו־57).
ב־21 באוקטובר 1898 כתב פריצ'רד לנשיא ויליאם מקינלי וביקש לשלוח מרשלים פדרליים כדי להגן על מצביעים שחורים בבחירות הקרובות.
הוא התריע שהדמוקרטים אוספים נשק ומאיימים על מצביעים שחורים, והדגיש שאמירותיהם על "שלטון כושים" חסרות בסיס.
על אף שהמכתב נדון בקבינט הנשיא, מרשלים לא נשלחו – משום שהמושל דניאל לינדזי ראסל לא הגיש בקשה רשמית.
כתוצאה מכך, ארגון "החולצות האדומות" הלבן הפחיד את המצביעים השחורים והרחיק אותם מהקלפיות, מה שהוביל לניצחון דמוקרטי מוחץ.
יום לאחר מכן פרצו המהומות הגזעיות בווילמינגטון.
בשנת 1900 החל פריצ'רד לסגת מתמיכתו בשוויון זכויות, הפך ל"תומך לבנים" והתנגד למינוי שחורים לתפקידים ציבוריים.
ב־10 בנובמבר 1903 מינה אותו הנשיא תאודור רוזוולט לשופט בבית המשפט העליון של מחוז קולומביה (כיום בית המשפט הפדרלי של מחוז קולומביה).
הסנאט אישר את מינויו ב־16 בנובמבר והוא נכנס לתפקיד באותו היום.
במשך כהונתו הציע פעמיים החלטות הקוראות לסנאט לקבוע שסעיפי "סבא" מפירים את התיקון ה־14 וה־15 – אך שתיהן נכשלו.
ב־27 באפריל 1904 מינה אותו רוזוולט לשופט בבית המשפט הפדרלי הרביעי לערעורים של ארצות הברית ולבית המשפט המעגלי המקביל אליו.
מינויו אושר והוא קיבל כתב מינוי באותו יום.
כאשר בתי המשפט המעגליים בוטלו ב־31 בדצמבר 1911, המשיך לכהן כשופט רק בבית המשפט לערעורים.
כהונתו הסתיימה עם מותו ב־10 באפריל 1921, באשוויל שבקרוליינה הצפונית.
הוא נקבר בבית העלמין ריברסייד באשוויל, סמוך לסנאטורים תומאס קלינגמן וזבולון ואנס.
ב־1877 התחתן פריצ'רד עם אוגוסטה ל.
ריי, ונולדו להם ארבעה ילדים.
לאחר מות אשתו ב־1886 נישא למליסה בואומן, ונולד להם בן נוסף.
לאחר מות אשתו השנייה ב־1902 נישא לליליאן א.
פארק פריצ'רד במרכז אשוויל נקרא על שמו.
ג'יאנג דזה-מין הצטרף למפלגה הקומוניסטית בשנת 1946, לאחר חברות ארוכה בתנועות הנוער הקומוניסטיות המחתרתיות.
לאחר סיום לימודיו התיכוניים, עבר ללמוד באוניברסיטאות שונות בסין, וכשסיים תואר בהנדסה, נסע למפעלי הרכב של סטלין במוסקבה כדי לקבל ניסיון במקצוע.
לפני כניסתו לפוליטיקה הארצית שימש ג'יאנג כשגרירה של סין ברומניה וכראש עיריית שאנגחאי.